# Llista de capítols de Death Note

Death Note (デスノート, Desu Nōto) és una sèrie manga escrita per Tsugumi Ōba i il·lustrada per Takeshi Obata, composta per 108 capítols dividits en 12 Tankōbon o volums recopilatoris. La sèrie està basada en un one-shot que va ser editat per l'editorial Shūeisha a la revista Shōnen Jump. El capítol especial narra la història d'un adolescent de tretze anys que es diu Tarō Kagami (鏡太郎, Kagami Tarō) que troba un quadern de mort (Death Note), però no sap com utilitzar-lo.
A l'octubre de 2006, va sortir un volum, considerat el número 13 sota el títol How to Read. Aquest volum amplia la història i en dona més detalls.
El primer tankōbon de Death Note es va publicar el 2 d'abril de 2004, i el dotzè tankōbon es va publicar el 4 de juliol de 2006.
Norma Editorial va començar a publicar-ne el manga en català el 7 de juliol de 2023 en la versió Black Edition, versió que recull dos volums de la publicació original en un.

## Publicació (Black Edition)

| Núm. | Data de publicació en català | ISBN català |
| 1 | 7 de juliol de 2023 | 978-84-679-6145-4 |
| 001. Avorriment (退屈, Taikutsu) 002. L (L, Eru) 003. Família (家族, Kazoku) 004. Corrent elèctric (電流, Denryū) 005. Ull (眼球, Gankyū) 006. Manipulació (操作, Sōsa) 007. Objectiu (標的, Hyōteki) 008. Dona (女, Onna) 009. Caselles (穴, Ana) 010. Confluència (合流, Gōryū) 011. Un (一, Hitotsu) 012. Divinitat (神, Kami) 013. Compte enrere (秒読, Byōyomi) 014. Temptació (誘惑, Yūwaku) 015. Telèfon (電話, Denwa) 016. Pi (逆立, Sakadachi) |||
| En Light Yagami és un estudiant model al qual tots auguren un futur brillant, tot i que a ell la seva vida l’avorreix solemnement. Necessita un repte, alguna cosa que el faci sentir viu. I ho troba en el Quadern de la Mort que el shinigami Ryuk deixa caure en el Món Humà. Ara en Light, amb el poder de la vida i la mort a les seves mans, aspira a convertir-se en el déu del nou món. Encara que per aconseguir-ho, abans haurà d’evadir el setge que el misteriós L ha posat al voltant seu… |||
| 2 | 10 de novembre de 2023 | 978-84-679-6146-1 |
| 017. Escombraries (芥, Gomi) 018. Mirades (視線, Shisen) 019. Humiliació (屈辱, Kutsujoku) 020. Atac (先手, Sente) 021. Segones intencions (裏腹, Urahara) 022. Desgràcia (不幸, Fukō) 023. Cursa intensa (激走, Gekisō) 024. Escut (盾, Tate) 025. Idiota (馬鹿, Baka) 026. Caiguda (転倒, Tentō) 027. Afecte (恋心, Koigokoro) 028. Localitzat (判定, Hantei) 029. Arma (武器, Buki) 030. Bomba (爆弾, Bakudan) 031. Fàcil (簡単, Kantan) 032. Aposta (賭, Kake) 033. Desplaçament (移動, Idō) 034. Entrega (投身, Tōshin) |||
| L'L cada cop està més segur que en Kira, l'assassí que està provocant la mort de criminals per tot el món, és el fill del cap Yagami. Però malgrat els seus esforços, no aconsegueix la prova definitiva, ni tan sols quan revela el seu veritable rostre. El pitjor de tot és que en Light no només està en guàrdia, sinó que utilitzarà tots els seus recursos perquè la policia no pugui demostrar la seva culpabilitat… fins i tot està disposat a tenir xicota per aconseguir-ho! |||
| 3 | 7 de juny de 2024 | 978-84-679-6147-8 |
| 035. En blanc (白紙, Hakushi) 036. Pare i fill (親子, Oyako) 037. Vuit (八人, Hachinin) 038. Cops (打撃, Dageki) 039. Separació (離別, Ribetsu) 040. Companys (仲間, Nakama) 041. Matsuda (松田, Matsuda) 042. Paradís (天国, Tengoku) 043. Negre (黒, Kuro) 044. Hereu (後継, Atotsugi) 045. Temeritat (無茶, Mucha) 046. No apte (不向, Fumuki) 047. Anticipació (先走, Sakibashiri) 048. Intercanvi (交換, Kōkan) 049. Test (植木, Ueki) 050. Yotsuba (四葉, Yotsuba) 051. Error (誤認, Gonin) 052. In extremis (寸止, Sundome) |||
| Després de la cruel detenció de la Misa, en Light sap que l’L no té miraments i farà el que sigui per desemmascarar-lo. Per això, accedeix al fet que el tanquin i poder així demostrar qui és en Kira. Està disposat fins i tot a renunciar al Quadern de la Mort, però després de dues setmanes aïllat, en Kira torna a matar i evidencia així la seva innocència. Però qui hi ha darrere dels assassinats? La Misa, disposada a tot pel seu Light, accedeix a infiltrar-se en un perillós grup per esbrinar la veritat… |||
| 4 | 6 de setembre de 2024 | 978-84-679-6148-5 |
| 053. Crit (悲鳴, Himei) 054. A dins (中, Naka) 055. Creació (創造, Sōzō) 056. Abraçades (抱擁, Hōyō) 057. Decisió (二択, Nitaku) 058. Secret (胸中, Kyōchū) 059. Zero (零, Zero) 060. Segrest (誘拐, Yūkai) 061. Segon (二番, Niban) 062. Decisió (決断, Ketsudan) 063. Objectiu (的, Mato) 064. Angle recte (直角, Chokkaku) 065. Responsabilitat (責任, Sekinin) 066. Mort (死亡, Shibō) 067. Botó (釦, Botan) 068. Descobriment (発見, Hakken) 069. Vol (飛翔, Hishō) 070. Tremolor (身震, Miburui) |||
| La col·laboració d’en Light i l’L ha fet possible identificar i rodejar l’empleat del Yotsuba que tenia el Quadern de la Mort d’en Light i n’havia suplantat la identitat com a Kira. Ara tot depèn de l’operació de recuperació, que, si conclou amb èxit, permetrà que en Light recuperi el seu Quadern i pugui continuar amb el seu pla de crear un món ideal amb ell com a déu absolut. Però en aquesta mena de maniobres d’abordatge es poden produir baixes... A vegades, les més inesperades. |||
| 5 | 17 de gener de 2025 | 978-84-679-6149-2 |
| 071. Contacte (接触, Sesshoku) 072. Verificació (確認, Kakunin) 073. A la desesperada (背水, Haisui) 074. Interpretació passional (熱演, Netsuen) 075. Reconeixement (認知, Ninchi) 076. Salutacions (挨拶, Aisatsu) 077. Utilitzar (利用, Riyō) 078. Predicció (予測, Yosoku) 079. Hipocresia (白々, Shirajira) 080. Neteja (掃除, Sōji) 081. Notificació (通告, Tsūkoku) 082. Jo (自分, Jibun) 083. Eliminant (削除, Sakujo) 084. Casualitat (偶然, Gūzen) 085. Elecció (当選, Tōsen) 086. Japó (日本, Nihon) 087. Demà (明日, Ashita) 088. Conversa (会話, Kaiwa) |||
| Després de morir l’L, els joves Near i Mello en recullen el testimoni i proven d’obtenir el control del Quadern de la Mort sigui com sigui. En Mello idea una estratègia que, segons ell, és perfecta: segrestar la Sayu, la germana petita d’en Light, per intercanviar-la per la llibreta. Evidentment, en Light no deixarà passar una cosa així i ho posarà tot de la seva part no només per rescatar la seva germana, sinó també per protegir el seu secret. |||
| 6 | — | — |
| 089. Ànimes Bessones (同心, Dōshin) 090. Avís (予告, Yokoku) 091. Aturada (停止, Teishi) 092. Nit (夜, Yoru) 093. Decisió (決定, Kettei) 094. A fora (外, Soto) 095. Satisfactori (納得, Nattoku) 096. Unilateral (一方, Ippō) 097. Diversos (色々, Iroiro) 098. Tots (全員, Zen'in) 099. Dos (二人, Futari) 100. Enfrontament (対面, Taimen) 101. Induït (誘導, Yūdō) 102. Paciència (我慢, Gaman) 103. Anunci (宣言, Sengen) 104. Resposta (答, Kotae) 105. Impossible (無理, Muri) 106. Impuls assassí (殺意, Satsui) 107. Teló (幕, Maku) 108. Final (完, Kan) |||

## Notes

* ↑ Els títols dels capítols no són els oficials.

## Referències

* ↑ «One Shots publicados desde el año 2000 en la revista Shōnen Jump» (en japonès). Arxivat de l'original el 2009-02-17. [Consulta: 25 maig 2009].
* ↑ «DEATH NOTE —デス ノート— 1» (en japonès). Shūeisha. [Consulta: 4 desembre 2008].
* ↑ «DEATH NOTE —デス ノート— 12» (en japonès). Shūeisha. [Consulta: 4 desembre 2008].
* ↑ Forés Juliana, Jaume. «L'explosió del manga en català». Núvol, 15-12-2022. [Consulta: 1r gener 2023].
* 1 2 «Butlletí Juliol 2023» pàg. 1. Norma Editorial. [Consulta: 2 setembre 2024].
* ↑ «Death Note (Black Edition) (Edició Català)» (en castellà). Ramen Para Dos, 09-06-2023. [Consulta: 23 juny 2023].
* ↑ «Butlletí Novembre 2023» pàg. 40. Norma Editorial. [Consulta: 25 octubre 2023].
* ↑ «Butlletí Juny 2024» pàg. 36. Norma Editorial. [Consulta: 17 maig 2024].
* ↑ «Butlletí Setembre 2024» pàg. 32. Norma Editorial. [Consulta: 2 setembre 2024].
* ↑ «Butlletí Gener 2025» pàg. 31. Norma Editorial. [Consulta: 11 gener 2025].

## Enllaços externs

* Death Note (Ed. català) a Norma Comics